
РЕПУБЛИКА БЪЛГАРИЯ
МИНИСТЕРСТВО НА ЗЕМЕДЕЛИЕТО И ХРАНИТЕ
ОБЛАСТНА ДИРЕКЦИЯ “ЗЕМЕДЕЛИЕ”- КЮСТЕНДИЛ
2500, Кюстендил, ул. ”Демокрация” 44, тел. 55-02-71,  E-mail: ODZG_Kyustendil@mzh.government.bg


О Б Я В Л Е Н И Е
ОБЛАСТНА ДИРЕКЦИЯ „ЗЕМЕДЕЛИЕ”- КЮСТЕНДИЛ
гр. Кюстендил, ул. „Демокрация” № 44

На основание чл. 14 от Наредбата за провеждане на конкурсите и подбора при мобилност на държавни служители
О Б Я В Я В А:
КОНКУРС за длъжността „НАЧАЛНИК“ на Общинска служба по земеделие –Сапарева баня, Главна дирекция „Аграрно развитие”, Областна дирекция „Земеделие” – Кюстендил

1. Изисквания за заемане на длъжността:
1.1. Минимални изисквания за заемане на длъжността: 
- Степен на завършено образование – висше;
· Образователна степен – бакалавър;
- Професионален опит – 3 години в област или области, свързани с функционалните задължения на длъжността, или придобит ІІІ младши ранг;
1.2. Допълнителни изисквания за заемане на длъжността:
· Област на висше образование (професионална област): информатика, геодезия и картография, право, публична администрация, икономика, екология, аграрни науки, ветеринарна медицина, технически науки и др.;
- Компютърна квалификация – мрежови и операционни системи Windows в    мрежова среда Windows Server и офис пакет Microsoft Office, Linux, офис приложения, Networking: TPC/IP базирани мрежи, MS Word, MS Excel, Internet;
- свидетелство за управление на МПС.
2.  Описание на длъжността:
	Ръководи, контролира и отговаря за дейността на общинската служба по земеделие. Разпределя работата между служителите съобразно длъжността, която заемат и компетентностите им, проверява, обсъжда и съгласува подготвените от тях становища, справки, изходящи писма и други документи. Контролира процеса по възстановяване собствеността  върху земеделските земи, горите и земите от горския фонд. Контролира оказването на съдействие на лицата, кандидатстващи по схемите и мерките за подпомагане в предвидените от закона случаи. Подпомага собствениците и ползвателите на земеделски имоти при създаването на масиви за ползване на земеделските земи. Организира и предприема действия по прилагане на глава Vа от ЗСПЗЗ и глава VІІ от ППЗСПЗЗ. Подпомага гражданите за правилното попълване на декларациите по чл. 69 и заявленията по чл. 70 от ППЗСПЗЗ. Контролира процеса по регистрация на земеделските стопани съгласно изискванията на Наредба № 3 от 1999г. за създаване и поддържане на регистър на земеделските стопани, включващ заверка на анкетни формуляри, водене на входящ дневник и съхраняване копия на заверените анкетни карти с анкетни формуляри. Участва в комисии за бракуване на трайни насаждения, огледи, проверки и др. Контролира състоянието и ползването на земите от ДПФ, като ежегодно извършва най-малко две проверки и информира областната дирекция “Земеделие” за констатациите и др.
3.  Начин за провеждане на конкурса:
-  Решаване на тест за познания от професионалната област на длъжността;
-  Интервю.
4.  Необходими документи за кандидатстване:
-  Заявление за участие в конкурса съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДСл) - по образец;
- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (Декларация по чл. 17, ал. 3, т. 1 от НПКПМДСл) - по образец;
- Копия от документи за придобитата образователно-квалификационна степен и допълнителна квалификация, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага¹;
- Копия от документи, удостоверяващи продължителността на професионалния опит (служебна, трудова или осигурителна книжка, справка за Единен електронен трудов запис и/или официален документ на български език, доказващ извършване на дейност в чужбина) или придобит ранг като държавен служител (при наличие). 
Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава. 
Образци на документите можете да намерите на интернет адрес:
https://www.mzh.government.bg/odz-kustendil/bg/Obiavi.aspx
5. Срок за подаване на документите: от 27.07.2026 г. до 06.08.2026 г., включително.
6.  Място за подаване на документите:
	Областна дирекция „Земеделие” – Кюстендил, гр. Кюстендил, ул. „Демокрация” № 44, ет. 10, стая № 1, тел. 078/55-02-73, всеки работен ден от 09:00 до 17:00 часа.
Подаването на заявлението и приложенията към него се извършва по един от следните начини:
· лично от всеки кандидат, на посочения адрес;
· чрез пълномощник, на посочения адрес. В случая се изисква да бъде попълнено  пълномощното, намиращо се на последната страница на заявлението за участие в конкурса.
При подаване на документите на хартиен носител на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.
· [bookmark: _GoBack]по електронен път, на e-mail: odzgknl@abv.bg  ODZG_Kyustendil@mzh.gоvernment.bg, като заявлението и декларацията трябва да бъдат подписани от кандидата с електронен подпис.  В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.  
С входящ номер и дата се регистрират само заявленията, към които са представени всички посочени в тях документи.
7. Общодостъпно място, на което ще се публикуват списъци или други съобщения във връзка с конкурса:
Информационното табло на Областна дирекция „Земеделие” – Кюстендил, гр. Кюстендил, ул. “Демокрация” № 44, ет. 9, както и на интернет адреса на дирекцията https://www.mzh.government.bg/odz-kustendil/bg/Obiavi.aspx.
8. Размер на основна заплата за длъжността: от 620.20 евро до 1101 евро*.
* Индивидуалният размер на основната месечна заплата ще бъде определен в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация. 
9. Допълнителна информация:
Съгласно чл. 14, ал. 4 от НПКПМДСл българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура. Обстоятелството следва да бъде удостоверено чрез копие от документ за премината срочна служба в доброволния резерв при кандидатстването за длъжността.


Забележка:
1 Копие от диплома може да не се представя в следните случаи:
- ако дипломата на кандидата за придобито в Република България образование е издадена след 01.01.2012 г. и е вписана в Регистъра на завършилите студенти и докторанти -  в заявлението се посочват номер, дата и издател на дипломата;
- ако документът за признаване на придобитото в чужбина образование е вписан в регистрите за академично признаване на Националния център за информация и документация - в заявлението се посочват номер, дата и издател на документа за признаване.

